als_Latn dik_Latn sag_Latn
Dita më e lumtur e jetës
Hamilton: Ky titull vlen më shumë se i pari. Më duket sikur e kam fituar për herë të parë Botërorin. Ishte një betejë e pabesueshem. Nuk mund të shpjegohet ajo që ndiej.
Politiko
E Diel, 23 Nëntor 2014 | 22:58
0 Komente.
Lewis Hamilton shfaqet i mallëngjyer pas suksesit të dyfishtë në garën e fundit të botërorit të Formula 1, në Abu Dhabi. Përvec se fitoi garën, piloti britanik i Mercedez, u shpall për herë të dytë në karrierë kampion bote.
“Nuk kam fjalë për ta përshkruar këtë moment. Dua të falenderoj të gjithë tifozët që kanë mbërritur deri këtu, familjen time dhe të gjithë ata që kanë bërë një punë të pabesueshme. Pa ta sot nuk do të isha këtu. Ky titull vlen më shumë se i pari, madje do të thosha se më duket sikur e kam fituar për herë të parë botërorin. Ishte një betejë e pabesueshem gjatë gjithë sezonit, nuk mund të shpjegohet ajo që ndiej”
Në këtë fund të lumtur, Hamilton nuk harron të vlerësojë rivalin e tij të madh shokun e skuadrës Nico Rosberg.
“Ka luftuar në mënyrë të pabesueshme gjatë gjithë vitit, ka qenë një kundërshtar fantastik dhe më vjen keq që nuk mundi të më rivalizonte në këtë garë të fundit. Gjithsesi i heq kapelen për atë që ka bërë. Kjo është dita më e rëndësishme e jetës sime, është një ndjenjë e pabesueshme.”
Përtej problemeve teknike që shfaqi njëvendëshja e tij, Nico Rosberg e ka të qartë se nuk do të mund të bentë asgjë për t’i rrëmbyer titullin shokut të tij të skuadrës.
“Nuk besoj se gjërat do të kishin ndryshuar. Unë besoja dhe bëra gjithcka munda sepse kështu bëj gjithmonë. Komplimente Lewisit, sepse ka zhvilluar një sezon më të mirë dhe e meriton titullin. Jam krenar për vendin e dytë dhe tani pres 2015 për të nisur gjithcka nga e para.”
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn